Δεν χρειάζεται να έχετε κάποιο πρόβλημα ή τραυματισμό για να κάνετε Πιλάτες. Το Pilates προάγει ένα υγιές όμορφο σώμα με γράμμωση, υγιή νου και επίγνωση της σύνδεσης σώματος νου. Με το Pilates θα δουλέψετε με έναν ήπιο τρόπο μύες που ούτε γνωρίζατε ότι υπάρχουν. Από τους πιο βαθείς εσωτερικούς μύες προς τους εξωτερικούς, από έναν δυνατό πυρήνα προς την επιφάνεια. Κάθε κίνηση γίνεται με έλεγχο και ακρίβεια. O Joseph Pilates έχτισε την μέθοδό του βασισμένος στην ιδέα του απόλυτου έλεγχου της κίνησης των μυών από το νου και ονόμασε τη μέθοδο του contrology. Εκτελούμε τις ασκήσεις με έλεγχο και δεν αφήνουμε τον εαυτό μας να παρασυρθεί σε αυθαίρετες, ανεξέλεγκτες κινήσεις εξασφαλίζοντας αποτελεσματική ασφαλή άσκηση. «Σε 10 μαθήματα θα αισθανθείτε τη διαφορά, σε 20 θα δείτε τη διαφορά και σε 30 θα έχετε ένα νέο όμορφο σώμα».